  Виталий Пронин Культурая учреждениос ворсаськыса улэмзы дыръя Национальной библиотека лыдӟисьёсызлы мӧзмыны ӧз сёты, вотэс бамъёсаз пӧртэм ужрадъёс-пумиськонъёс радъяз. Али но Национальной бибилотекалэн «Фейсбукысь» вотэс бамаз facebook.com/unatlib азьланьтӥське проект «Писатель в шоке». Со улсын шаерысьтымы гожъяськисьёс мадё, кыӵе произведениос соослэсь дунне шоры учконзэс воштӥзы, маинызы паймытӥзы-абдратӥзы. Та нуналлы проектэ пыриськизы кылбурчи, драматург, журналист Даниил Клепов, писатель но китай кылысь берыктӥсь Вячеслав Малых, кылбурчиос Татьяна Репина но Максим Сентяков, ВГИК-ысь студентка Мария Чернавина. Соос мадизы Олег Павлов, Ехиель Динур, Ольга Токарчук, Горан Петрович, Лев Роднов писательёслэн книгаоссы сярысь. Паймем писательёсын онлайн пумиськыны луэ котькуд средае 18 часын. Анастасия Шумилова  